Document ID: /fineweb-2-swissfilter-quality_10-filterrobots/filtered/02038.jsonl.gz/5648

nova purschida pil team cadi
Naven dalla sesiun da primavera exista ina nova purschida pil Team Cadi, quei en fuorma d'ina atgna pagina d'internet. Quella purschida ei vegnida elavurada cul patratg da saver porscher a giugaduras e giugadurs, sco era als geniturs ed a tuts interessai las informaziuns necessarias davart las equipas. Naven dad immediat anfleis Vus sin teamcadi.ch tuttas informaziuns partenent trenaments, giugs e tabella dallas equipas dils juniors B, C e D.
turnier da bigliard 2015
Gia dapi ver duas jamnas cuoza il turnier da bigliard 2015 ed enqual persuna ha gia anflau la via el "Tscheser". Alla testa sesanfla momentan Ursin Lechmann cun in total da passas da 199 puncts. La gliesta da rangaziun provisoria dils 27 da mars anfleis Vus cheu sco document da PDF.
Ei fagess plascher d'era vinavon astgar beneventar enqual hosp alla meisa da bigliard tochen sonda ils 11 d'avrel.